Pellegrini: G‘alaba qozona olmasang, 0:0 — yaxshi natija

“Manchester Siti” futbol klubi bosh murabbiyi Manuel Pellegrini “Real Madrid”ga qarshi Yevropa Chempionlar Ligasi yarim final dastlabki uchrashuvidan so‘ng o‘z fikrlari bilan o‘rtoqlashdi, deya xabar bermoqda “Chempionat”.

“Manchester Siti” va “Real Madrid” o‘rtasida Toshkent vaqti bilan 27-aprelga o‘tar kechasi bo‘lib o‘tgan o‘yin 0:0 hisobi bilan yakuniga yetdi. Madriddagi javob o‘yini 4-may kuniga belgilangan.
“Biz juda katta kuch bilan harakat qildik va yaxshi himoyalandik. Biz vaziyatlar yaratishga intildik, biroq David Silva jarohat olganidan so‘ng, to‘pni ko‘p nazorat qila olmadik”, — dedi Pellegrini.
“Agar g‘alaba qozona olmasang, 0:0 — yaxshi natija. ‘Real’ o‘yin sur’atini pasaytirishga urinishini bilardik, shuning uchun ham raqibni pressingda ushlashga harakat qildik”, — dedi “Manchester Siti” bosh murabbiyi.
“Biroq ‘Siti’, to‘pni egallab olgani bilan, gol ura olmadik. Uchrashuvning ikkinchi taymida ‘Real’ hujumda nisbatan faolroq o‘ynadi”, — deya qo‘shimcha qildi “Manchester Siti” bosh murabbiyi Manuel Pellegrini.
Avvalroq “Real Madrid” bosh murabbiyi Zinedin Zidan shogirdlari “Manchester Siti”ga qarshi uchrashuvning ikkinchi taymida nisbatan yaxshiroq o‘ynaganini tan olgan edi.